ISANDA LAUAS
Tere tulemast saatesse! Minu tänane külaline on Heikki Hilvo.
Sa oled töötanud Luteri kiriku õpetajana
ja osalenud ka pikaajalisel misjonitööl hiinakeelses piirkonnas.
Ehk siis teeninud oma leiva vaimulikus töös.
Aga enne, kui nende teemadeni jõuame,
tahame teada, kus sa sündisid ja kus koolis käisid?
Olen pärit Kuusamost,
aga kolisin üsna noorelt Hämeenlinna, Lahti lähedal,
kus käisin koolis ja kust leidsin ka oma abikaasa.
Sinu isa ja vennad olid politseiametnikud?
Jah, isa ja kaks venda olid politseinikud.
Aga sina ei hakanud politseinikuks?
Ma kaldusin siiski pigem evangeeliumi poolele.
Millal toimus suuna valik ja mis seda ajendas?
Juba gümnaasiumi päevil, 60-ndatel, oli käimas noorsooärkamine Hämes.
Selle ärkamise ajal tulin ma ka usule. Sain aktiivseks koguduse nooreks.
Ja siis hakkasin mõtlema, et kuulutaja töö mulle meeldib,
kuigi samas mõtlesin vahel ka näitlejatöö peale.
Tegelesin natuke ka näitlemisega.
Aga ennekõike huvitas mind teoloogia ja eriti Jumala Sõna kuulutamine,
mistõttu läksin õppima teoloogiat.
Sa õppisid ülikoolis 60-70 ndate ajal.
Millised olid õpingud tollal, võrreldes õpingutega tänapäeval?
Ma lõpetasin kooli 1971 a. Õppisin teaduskonnas 3,5 aastat.
Nimelt oli mul kole kiire tööleminekuga.
Ma ei tahtnud minna süvaõppesse, kuna mulle oli kuulutamine väga tähtis.
Mistõttu nüüd on raske võrrelda, milline oli õppimine siis ja praegu.
Ma ei saa neid kahte ajaperioodi korralikult võrrelda.
Läksid algul Lapimaale kirikuõpetajaks. Mis sind ajendas? Su juured?
Sellel oli oma osa, aga samas ka mu naine tahtis minna
just sinna diakoniks, kuhu keegi teine ei tahtnud minna.
See oli 70-ndate alguses.
Ida-Lapimaa polnud kellelegi huvitav ja eksootiline koht.
Meie aga läksime ja liikusime Savukoski, Salla ja teistes piirkondades.
Mitu aastat sa seda tööd tegid?
Umbes 6-7 aastat. Mingi aja olin Siinais - hoopis teises kohas.
Seejärel läksin 80-ndate alguses misjonitööle Taivani saarele.
See oli suur muutus minna kirikuõpetaja ametist Taivanisse?
Sinna vajati kirikuõpetajaid.
Misjonikeskusest tuli palve, et misjonitööks vajatakse kirikuõpetajaid.
Mõtlesin, et olen aastaid Lapimaal jutlustanud, et miks mitte!
Misjon oli mind varemgi huvitanud.
Mulle tundub see hiina keel päris raske. Kus sa seda õppisid?
Käisin Taivanis 2 aastat täisajaga keelekoolis.
Hiina keeles kirjutamine ja lugemine on rasked.
Rääkimine pole nii raske.
See hiina keele raskus on ülehinnatud.
Kui saad kuskilt künnisest üle, siis hakkab asi edenema.
Seda õpib loominguliselt
ja nüüd juba saaksin hakkama ühe hiinakeelse harduskõnega.
Milline oli keskkond, kuhu sa läksid?
Oli seal palju kristlasi ja milline usk seal oli?
Taivan on vaimses mõttes kõva maa. Umbes nagu Jaapangi.
Kristlaste arv ei pruugi seal ületada 5%.
See on alati olnud mõni protsent. Teisalt on maa äärmiselt läänelik.
Amerikaniseerunud hiinakeelne koht, kus teenitakse palju ebajumalaid.
Vaimude teenimine on seal väga levinud.
Kas sellel usundil on ka nimi või on see lihtsalt üks paganlik usk?
See on rahvausu ja budismi segu. Sekka ka taoismi ja konfuutsiust.
Päris segapudru kohe!
On jah! Seda on näha ka igal pool tänavapildis.
Kas siis tänavapildis on näha neid sümboleid?
Nii templeid kui ka meediume, kes kõnnivad ja endid piitsutavad.
Teine pool on aga see, et kui mõni rikas mees loob autofirma;
või üldse kui hakatakse looma firmat või ehitama maja,
siis ohverdatakse maa jumalatele ja vaimolenditele kõike varandust.
See jumalate teenimine oli kohati üllatav.
Kuidas on võimalik nendega kontakti saada ja neid ristiusku tuua?
Sellele on raske vastata.
Algul pääsed pinnapealse tutvuseni.
Siis aga sõpruseni, mille kaudu saab ka evangeeliumi jagada.
Hiinlaste usk vaimolenditesse ka Taivanis, on kartustäratavalt tugev.
Jeesus mahuks küll üheks vaimuks, aga mitte Jumalaks.
Kas tundsid end seal turvaliselt või said tunda ka vihameelsust?
Ei. Võiksin väita, et vaenlase vägi on siin läänes palju kuratlikum
ja palju salakavalam kui Taivanis, kus see on nähtav.
Seal on ebajumalad nähtavad.
Aga kui tulla Soome, siis nad on peitunud traditsioonidesse,
nii et enne neid ei märka, kui juba mingil hetkel on liiga hilja.
See on tõsi! Mitmed evangelistid, kes on olnud Aafrikas ja Aasias,
kus Jumala imesid juhtub rohkem
kui humanistlikus ja religioossete vaimude all olevates maades,
väidavad sama.
See on Soome ja Läänemaade inimeste mõtteviis,
mis erineb Aasia ja Aafrika inimeste omast.
Olen kuulnud ja lugenud, et Soome kristlus või läänelik mõtlemine,
millega ka Soome kristlus on tugevalt seotud,
on unustanud oma juudi juured.
Ja praegu me saeme seda juudi puutüve,
mille oksad peaksime tegelikult olema.
Meile on tulnud liiga palju kreeka mõistusõpet ja loogikat.
See oli ju aastal 325 Nikaia kirikukogu järel,
kui loodi rooma-katolik kirik.
Mul on selline tunne, et kiriku allamäge minek algas siis,
kui kirik ja riik omavahel nii öelda "abiellusid".
Kui paavst ja keiser astusid samasse paati
või läksid ühe mütsi alla.
Siit kogu see väline ilu ja traditsioonide tähtsamaks pidamine
võrreldes Piibli olulisusega pihta hakkasidki,
pluss veel muud asjad, mis meid siiani mõjutavad.
60-70-ndatel õnnistati kogudustes alati Iisraeli.
Aga tänapäeval seda enam ei tehta?
Väga harva. Aga 70-ndatel, kui olin veel kirikuõpetaja,
õnnistati Iisraeli ja omandrahvast. Ka Soome valitsust ja presidenti.
Need asjad kuulusid kiriku ametlike palvete hulka.
Kahjuks on neist tänaseks paljuski loobutud.
Keegi vahel peab meeles, aga mitte eriti tihti.
Sa tulid perega Taivanist tagasi 1996 a. Mis ajendas teid lahkuma?
Poisid käisid gümnaasiumi lõpuni ja siis algasid neil õpingud Soomes.
Üks läks ka Ameerikasse.
Kool oligi üks suur põhjus, miks otsustasime siirduda tagasi Soome.
Ei saanud ju lapsi üksi Soome jätta ja ise tagasi minna.
Aga peale seda anti sulle misjonipõllu koordinaatori roll.
Jah. Osalesin misjoniseltsi kirikutöös.
Olin vastutav välismaa töö eest Kaug-Ida ja ka Lähis-Ida regioonides.
Lisaks veel Venemaa ja Eesti töö.
Oled olnud misjoniseltsis alates 1996 kuni siiamaani.
Kas tuginedes ajalehtede artiklitele on seal ka toimunud mingeid muutusi?
Mitte ainult kirikus, vaid igal pool. Kiriklik arvamus hakkab ilmet võtma.
Kes on misjoniseltsi pealik? On see ju osa Luteri kiriku tervikust,
mistõttu kas kirikukogu juhib seda, või on see täitsa sõltumatu?
See ei saa olla kirikust sõltumatu,
kuna peamine tugi tuleb kogudustest ja nende ühendustest.
Misjoniseltsi juhtkonda kuulub vähemalt üks piiskoppidest.
Lisaks veel koguduste poolt valitud esindajad.
Olen avastanud, et koguduste liidud on pannud sinna inimesi
poliitilistel põhjustel.
Seal on ka mõned sellised inimesed, kes Piiblist õieti üldse midagi ei tea.
Nende roll on tugevnenud päris kõvasti.
Palju on räägitud abist misjoniorganisatsioonidele.
Kuidas sulle see olukord tundub?
Mul on vastakad tunded.
Olen mures väikeste misjoniorganisatsioonide pärast.
Nad on kaotanud palju raha, aga teevad siiski palju väärtuslikku tööd.
Teisalt olen mures selle pärast, et tugev arengukoostöö joondamine mõjutab
ja mitmed misjonitöö tegijad on kahe tule vahel.
Ühelt poolt kandev kuulutustöö ja teiselt poolt aregukoostöö.
Mõlemat läheb vaja, aga kuidas leida tasakaal? See on küsimus.
Kumb siis on pea, aga mitte saba?
Teisiti öeldes - kas on ka eesmärk, et inimesed siiski leiaksid Jeesuse?
Misjonitöös täidetakse Jeesuse misjonikäsku.
Tehakse Teda tuntuks ja levitatakse Tema riiki.
Olen aru saanud, et välisministeerium on asjaga seotud
ja kiriku välismainegi abi annab oma osa.
Usun, et Välisministeerium, mis on täielikult poliitiline üksus,
ei taha eriti anda raha sinna, kus näeb selgesti Jeesust?
Soome misjoniseltsi arengukoostöös välisministeeriumiga on palju ruumi.
Teisalt on arusaadav, et kes maksab, see ka dikteerib.
Seega tuleb kuulda võtta ka välisministeeriumi juhiseid
ja eetilisi programme.
Ja selge on see, et kus kasutatakse välisministeeriumi raha,
seal ei ehitata kirikut ega kuulutata evangeeliumit.
Küll aga saame öelda seda, et me ei kuluta raha asjatult,
vaid teeme selle abil humanitaartööd.
Anname heategevuse kaudu kirikule inimliku näo.
Kuid kas pole nii, et poliitiline suund viib mittekristluseni
nagu Soomes on juhtunud. See on peagi ju kui paganlik maa!
See mõjutab ju ka inimeste arusaamist kogu loost
ja peegeldub ühtlasi selle raha kasutuses.
Sul on õigus! Mitmes asjas on tehtud liigagi palju kompromisse.
Aga samas võin öelda, et meil on veel alles kuulutustöö.
Misjonipõllul on, nagu varem öeldi, misjonijutlustajad; nüüd misjonitöötegijad.
Ja neile on evangeelium tähtis.
Samas olen mures oma endise tööandja pärast
ja eelkõige tema samasooliste paaride registreerimiste pärast.
See on minu jaoks hirmuäratav asi.
On palju arutelusid eksiõpetuste ja lõpuaegade teemal,
mida kardetakse, aga millel igakord pole siiski alust.
Ja see ei puuduta niivõrd neid, kes tunnevad Piiblit,
vaid neid, kes tahavad seda oma huvides ära kasutada.
Oled ka ise sellega sotsiaalmeedia vahendusel kokku puutunud,
mistõttu millised on su mõtted sellega seoses?
Mul on päris palju mõtteid.
Ma ise kirjutan iga päev midagi Facebooki ja ka oma blogisse,
avaldades arvamusi ühel kui teisel teemal,
mis on üsna suur vastutus, kuna mul 1500 järgijat või enamgi veel.
Samas oleme ses' mõttes kui õhukesel jääl,
et ega eksiõpetused ole tulnud vaid viimaste aastate jooksul.
Teatud moel on eksitus olnud me kirikutes juba ammu,
väljendudes selles,
et Piiblit ei loeta ega austata enam Jumala Sõnana,
vaid see on üha enam asendunud humanistliku ja mõistusliku mõtteviisiga.
Just eile lugesin üht raamatut, kus anti meile mõista,
et kui kirik hakkas algaastatel unustama oma juudi juuri
ja hakkas rohkem toetuma kreeka filosoofiale,
siis see kirik kasvas viltu.
Selle lääne-kreeka filosoofia viljelemine on näha meie mõtlemistes.
See on mõistuslik mõtteviis.
Meie aga peaksime pöörduma tagasi oma juurte juurde.
Vabastaja Jeesus mõtles juudi kombel.
Jüngrid mõtlesid juutide kombel. Ka Piibel kirjutati juudi tavasid järgides.
Piibli maailma käsitlus tugineb juudi mõtteviisile.
Uus Testament tõi Vana Testamendi mõtteviisi uut valgust.
Kui selle unustame, jääme hätta ja pimedusse.
Tuleb meelde, et kui taimel juured läbi lõigata,
siis taim ei saa enam seda toitu, mida saama peaks ja hakkab närtsima.
Kui mõelda kiriku uurimuskeskuse uurimuste peale selle kohta,
et 20 aastastest usub vaid 15% Piibli Jumalat,
on see peaaegu et paganlik maa.
Kas see pole tõestuseks, et mingi eksitus on tegelikult toimunud?
Ma olen veel rohkem mures selle pärast,
et suurem osa Soome kirikuõpetajatest ei usu Jeesuse neitsist sündimist,
mis minu jaoks on iseenesestmõistetav.
See pole vaid fakt paljude teiste seas, vaid üks risiusu põhialuseid -
Jumal sai inimeseks.
Küsimus on Jumala pildist; lihakssaamisest neitsi läbi.
Sellega on seotud muidugi mitmeid aspekte,
mida ühe saate jooksul ei jõuaks kõiki selgitada,
aga see näitab, et kirikutes toimub midagi murettekitavat
ja suur osa teolooge ei usu seda põhiasja!
2013 aasta uurimuste põhjal kuulus riigikirikusse 50 000 inimest
ja see on olnud nii juba mitmeid aastaid.
Kuid kuna tänapäeva kirikute põhikulud on üsna suured,
siis üha vähem jääb vahendeid panustamaks kiriku põhiülesandele.
Siin võiks küsida, kas see tähendab seda,
et inimesed taanduvad Jeesusest või kirikust?
Piibli järgi oleme me Püha Vaimu templid.
Meil on vaja häid kogunemiskohti. Ma ei eita seda.
Aga see, et kirik on meil ehitise eest või traditsiooni pärast,
see ei toida inimest ja tema igavest hinge.
Sama, kui minna vahel restorani,
kus peab kaua oma toitu ootama või see toit on kõlbmatu.
Miks peaks inimesed minema kirikusse,
kui Jumala vägi ei tule seal ilmsiks ühel ega teisel moel?
Vaatame Kaana pulmi. Seal oli hea värske vein.
Me räägime sümboolselt, et me vajame Püha Vaimu veini,
mis annab elu me vaimule, hingele ja muidugi ka kehale.
Jumal hoiab me kehasid.
Rääkides valeõpetajatest,
siis augustis ja detsembris käis Soomes David Herzog,
kes sai sotsiaalmeedias palju nahutada.
Kas sa olid ka tema teenistustel ja mida sa seal leidsid?
Ma vaatasin paari teenistust TV7 kaudu ja osalesin ka Helsingi koosolekul.
Minu kogemus Helsingi koosolekust, kus ma viibisin kohapeal esireas,
oli äärmiselt soe. Vaimselt soe, mitte vaid füüsiliselt.
Ruum oli rahvast täis. See oli toitev.
David alustas kõnet Jeesuse verest ehk Jeesusest endast.
Kogesin kogu koosoleku ajal, et ta fookus oli õiges kohas.
Ja õigel isikul nimega Jeesus.
Õhkkond oli armastust täis.
Olen harva kogenud sellist kristlastevahelist armastust
nagu seal oli. Hoolimata sellest, et kohal oli inimesi eri kirikkondadest.
Meid ühendas Jeesuse armastus ja Püha Vaimu ligiolu.
Meil on alates augustist olnud 8 koosolekut, kõik 4-tunnised
ja inimesed on saanud kuulda ja näha, mida ta on rääkinud.
Millest siis tuleb see vastasrinne, mis nüüd Soomes on tekkinud?
Üks põhjus on kartus.
See on nagu selline paranoiline aeg,
kus kõige pihta, mis liigutab, tuleb tulistada
ja alles siis vaadata, mis liigutas.
Tekkib kartus, ega tegu ole mõne lõpuaja eksitusega.
Meil on selline "prohvetite koolkond",
kes urgitseb teiste taustades ja õhutab kartust inimeste südameis.
Samas aga ei jää nad üritustel kunagi ise kuulama ega tajuma,
mis õhkkonnaga tegelikult tegu on.
Piiblis öeldakse, et puud tuntakse tema viljast.
Arvutasin kokku, et nende kahe koosolekute seeria jooksul
andis üle 200 inimese oma elu Jeesusele.
Ja kuna Piibel ütleb, et kurat pole tulnud muuks
kui vaid tapma, hävitama ja varastama ega teegi muud peale nende asjade,
siis vaevalt on kurat meelt parandanud, et kutsub nüüd inimesi Jeesuse juurde.
Ta ei talu seda kuidagi, et inimene tuleb usule,
uueneb usus, täitub Püha Vaimuga või terveneb Jeesuse nimel.
Või et imed sünnivad Jeesuse kallil nimel. Ta ei hakka seda kunagi taluma.
Meil on mindud liiga kaugele väidetega,
et David Herzogi sugused inimesed on eksitajad.
Eksitajaid leiab teistest kohtadest.
On sul mõni piiblikirjakoht, kus on kirjas kriteerium,
mille järgi eksitaja ära tunda?
Kõige paremad kohad leiame Johannese kirjadest.
Kui keegi tahab neid asju ümber lükata,
siis pöördugu mitte interneti vaid Piibli juurde.
Üllatuseks mullegi avanes Johannese kirjas üks kirjakoht.
Olin seda lugenud palju kordi. 1 Johannese 4:2
"Iga vaim, kes tunnistab Jeesust Kristust lihasse tulnuna,
on Jumalast,
ning ükski vaim, kes seda Jeesust ei tunnista, ei ole Jumalast,
vaid see on antikristuse oma, kellest te olete kuulnud, et ta tuleb,
ja nüüd ta juba ongi maailmas".
Pole midagi uut. Vaim on olemas ajast, kui Johannes selle kirja kirjutas.
Juba palju aega tagasi. Lucifer - langenud ingel on olemas.
Jumal üksi teab, kui kaua.
Mulle avanes see, et kes eitab Jeesuse lihaks, st inimeseks saamist,
see on antikristuse vaim.
Meie ees on Jeesus, kes on ühtaegu nii Jumala Poeg kui inimene.
Paulus ütleb Ta kohta Filiplaste kirjas 2:6 järgmist:
"Kes, olles Jumala kuju...
ei pidanud kinni õigusest olla Jumalaga võrdne,
vaid loobus iseenese olust..."
Jeesus loobus millestki väärtuslikust - õigusest olla Jumala sarnane
ja sai inimeseks neitsi Maarja kaudu.
Neitsist sündimine on tähtis.
Antikristus ehk Luciferi vaim ei või taluda seda,
kui keegi asetub õigesse suhtesse Jumalaga.
Jeesus tegi inimestele imesid Püha Vaimu väe läbi.
Ta näitas meile uut Aadmat, uue inimese mudelit.
See on liig, mis liig!
Sellega mindi üle piiri, mida kurat pole kunagi heaks kiitnud.
Ta lepib veel sellega, et Kristus on Jumala Poeg
ja las Ta siis püsida seal taevas!
Aga see, et Ta tuleb maailma ja saab inimeseks, on juba liig!
On huvitav, et Davidi kaheksast kõnest
ei lahanud ükski kritiseerija midagi David'i õpetuslikust sõnumist.
Otsiti pigem mingeid kummalisi asju, mille põhjal siis "kütta".
Nagu inglite teema... Piiblis räägitakse väga palju inglitest.
Samas on asju, millest mina just väga palju aru ei saa.
Mitte keegi meist! Ka sina mitte! - Ei!
Aga nüüd on aeg öelda vaatajaile, mida Jumal on su südamele pannud.
Innustuge Jeesusest! Parim viis seda teha, on Püha Vaimu abil.
Ta austab Jeesust ja on me trööstija ja innustaja.
Kui lubame Pühal Vaimul tulla oma ellu, avab ta me silmad
nägema täiesti uut maailma; nägema Jumala suurust Jeesuses.
Kui Paulus kirjutas oma kirju,
soovis ta kirja lõpus sageli rahu ja mingi kirja lõpus isegi ütles:
"Issanda Jeesuse arm, Isa armastus ja Püha Vaimu osadus olgu teiega"!
See Püha Vaimu osadus viib meid armu ja armastuse ühtsusse.
Ehk siis Jumala veetlevusse Jeesuses Kristuses.
Kui tahad püsida õigel teel ja õiges suhtes Jumalaga,
on ainuke viis olla Jeesuse lähedal.
Psalmides räägitakse paljudel viisidel,
kuidas saame ärgates toita end Tema veetlevust vaadates.
See kõlab nüüd nagu Piibli keel,
aga tähendab seda, et veedad aega koos Jeesusega.
Sa vestled Jeesusega.
Räägid ehk Talle, mida unes nägid ja mis tujus ärkasid.
Kas tõusid ehk voodist üles halvas tujus.
Tore oleks juua hommikukohvi koos Jeesusega.
Rääkida Temaga päris tavalisi asju.
Naudi Tema ligiolu! Lase Tal värskendada oma elu ja päeva!
Ta ilmutab end! Ta ilmutab end ka tervendajana!
Kui sul on mõni koht haige,
siis Jeesuse nimel - saa terveks ja püsi terve! Püsi Jeesuses!
Aitäh Heikki Hilvo selle pooletunnise vestluse eest!
Sul oleks nagunii veel palju asju lisada, aga midagi saime ikka edasi anda,
mis puudutas südant selle saate ajal.
Aitäh ja Jumal kasutagu sind evangelistina veel mitmeid aastaid!
Tõlge: Raul Jürimaa